सीबीएसई की नेेट परीक्षा में देखने को मिला वूमेन पावर का जलवा
विश्वविद्यालयअनुदान आयोग के निर्देश पर सीबीएसई की ओर से राष्ट्रीय पात्रता परीक्षा सोनीपत में शांतिपूर्ण ढंग से संपन्न हो गई। इस बार परीक्षा में विशेष बात जो देखने में आई वह थी वूमेन पावर। सोनीपत के आठ परीक्षा केंद्रों पर संचालित की गई परीक्षा के लिए 3556 परीक्षार्थियों ने आवेदन किया था, जिसमें यहां देने पहुंचे 2890 परीक्षार्थियों से 2000 से भी अधिक परीक्षार्थी सिर्फ महिलाएं ही थी। जानकीदास कपूर स्कूल में तो करीब 600 में से सिर्फ दो पुरुष थे वे भी शारीरिक रूप से विकलांग। परीक्षा विवि और कॉलेज में असिस्टेंट प्रोफेसर और जूनियर रिसर्च फैलोशिप की योग्यता के लिए आयोजित की गई थी।
इंडियनस्कूल में इस बार नहीं परीक्षा : हरियाणाशिक्षक पात्रता परीक्षा को लेकर विवादों में आए इंडियन माडर्न सीनियर सेकेंडरी स्कूल में इस बार परीक्षा केंद्र नहीं रखा गया। शहर में परीक्षा जानकीदास कपूर स्कूल, डीएवीएम स्कूल, जैन विद्या मंदिर, हिंदू सीनियर सेकेंडरी स्कूल, कोर्ट रोड, जेपी जैन सीनियर सेकेंडरी स्कूल, ऋषिकुल विद्यापीठ, सत्यम माडर्न एवं ब्राइट स्कालर सीनियर सेकेंडरी स्कूल में केन्द्र बने थे।
इसप्रकार हुई परीक्षा : विभिन्न83 विषयों में ली जा रही नेट की परीक्षा में पहला पेपर सुबह 9.30 से 10.45 बजे तक हुआ। जिसमें 100 मार्क्स के 60 प्रश्न हल करने के लिए उन्हें सवा घंटे का समय मिला। साथ ही दूसरा पेपर भी सवा घंटे का था जिसमें 100 नंबर के 50 प्रश्न पूछे जोकि सुबह 11.15 से दोपहर 12.30 तक हुआ। तीसरा एवं सबसे मुख्य माने जाने वाला पेपर ढाई घंटे का था, जिसमें 150 नंबर के 75 प्रश्न पूछे गए।
परीक्षा से पूर्व कहा जा रहा था कि एग्जाम में विद्यार्थियों को जूते निकालकर परीक्षा देनी होगी। चप्पल अथवा स्लीपर में आना होगा। गहने पहनकर भी एग्जाम में दाखिल नहीं हो सकेंगे, लेकिन ऐसा किसी परीक्षा केंद्र में नहीं हुआ। विद्यार्थी जूते एवं अपने गहने पहनकर परीक्षा केंद्रों में पहुंचे। यहां मुख्य रूप से मोबाइल कैलकुलेटर एवं घड़ी पहनने पर मनाही की गई। ब्रेक के दौरान विद्यार्थियों को परीक्षा केंद्र से बाहर जाने की भी अनुमति नहीं थी।
सोनीपत . नेटकी परीक्षा देने के बाद परीक्षा केंद्र से बाहर आते हुए परीक्षार्थी।
hin_Deva hin_Deva hin_Deva hin_Deva hin_Deva hin_Deva